Minne tällä viikolla? 6.11.-.12.11.2017 – Pienten Helsinki
Etusivu » Minne tällä viikolla? » Minne tällä viikolla? 6.11.-.12.11.2017
kirjoittajalta Mari|Julkaistu marraskuu 6, 2017 -Updated marraskuu 8, 2017
Minne mennä marraskuussa? Vinkit viikolle 45.
Pienten Helsingin Minne mennä -menovinkit tarjoavat tälläkin viikolla tekemistä joka makuun ja erityisesti lauantain 11.11.2017 menovinkkien lista on pitkä ja monipuolinen. Useissa kirjastoissa on teemapäiviä ja viikolla myös muutamia kirjastojen iltatapahtumia lapsille. Mukana on myös ensimmäistä kertaa tapahtumavinkki vanhemmille, kun Baby in the Box -näyttely avataan torstaina yliopiston Tiedekulmassa ja yliopistomuseossa.
Viikonloppuna ELMA-messuilla pääsee ihastelemaan eläimiä ja paljon muuta.
Tällä viikolla vietetään lisäksi Svenska veckan -tapahtumaviikkoa ja ruotsinkielisiä lastentapahtumia järjestetään ympäri pääkaupunkiseutua. Tutustu Svenska veckanin ohjelmaan tapahtuman omilla sivuilla.
Sagostunder på Östra Centrums bibliotek kl. 9, kl. 10 och kl. 11.
Malmin maanantait on lapsille ja perheille suunnattu askarteluilta Malmin kirjastossa klo 17-19.
Satuhierontaa Puistolan kirjastossa klo 18.
Annantalon taideneuvolassa on viikon aiheena Tuo kaunis lentävä! eli perhoset, joka toteutetaan tällä kertaa sekatekniikalla askarrellen. Taideneuvola on suunnattu kotihoidossa oleville 3-6 -vuotiaille. Tilaisuuteen on vapaa pääsy. Maanantain neuvolaryhmiä on kaksi, klo 10 ja klo 12.30. Lue lisää Annantalon taideneuvolasta.
Maanantain taideneuvolassa Annantalolla ihaillaan ja askarrellaan perhosia.
Vinkki: Milloin viimeksi kävit Helsingin kaupunginmuseon Lasten kaupungissa? Mahtava paikka keskellä Helsinkiä on auki myös maanantaisin, toisin kuin monet museot. Pienten Helsingin vahva suositus!
Taideneuvola Vuotalossa tiistaina klo 10. Viikon aiheena on siepattuja unia, eli rakennetaan oma Unisieppari. Taideneuvola on suunnattu kotihoidossa oleville 3-6 -vuotiaille. Neuvolaan on vapaa pääsy. Lue lisää taideneuvolasta Vuotalon sivuilta.
VAUVOILLE ja vanhemmille: Korjaamo Kinossa Vauvakino ja Yösyöttö-elokuva tiistaina klo 10. Liput 7,50 €. Lue lisää Korjaamo kinon sivuilta.
Nukketeatteri Sampossa nähdään vuorovaikutteinen Kultakutri ja kolme karhua -esitys klo 10. Liput 11 €. Lue lisää Sampon sivuilta.
Taaperotiistai-tapahtuma valtaa tällä erää viimeisen kerran kauppakeskus Jumbon Vantaalla klo 10-14. Lue lisää Taaperotiistain fb-sivulta.
Vinkki: Ekaa kertaa elokuviin pienen kanssa? Iki-ihana Onneli ja Anneli ja salaperäinen muukalainen nähdään Tennispalatsissa klo 12.40. Sopii mainiosti ensimmäiseksi elokuvakokemukseksi!
Satutuokio 3-6-vuotiaille Rikhardinkadun kirjastossa klo 9.30.
Satutuokio 1-3-vuotiaille Rikhardinkadun kirjastossa klo 10.30.
Iltasatu ja satuhierontaa Malmin kirjastossa klo 18.
Maukan ja Väykän matka -esitys nähdään Vuosaaren kirjastossa klo 10. Yli 3-vuotiaille sopiva esitys vuorovaikutteinen seikkailu, johon lapset pääsevät osallistumaan. Vapaa pääsy. (tieto peräisin kirjaston esitteestä, ei nettisivuilla)
Vinkki: Marraskuussa voi matkustaa junalla, tutustua lentoasemaan, ajaa raitiovaunulla ja veikkailla koska metro vie Espooseen. Lue bongailuvinkit kaupungin hulinaan Pienten Helsingin sivuilta.
Oletko jo matkustanut junalla Kehäradan tunneleissa?
Kirjakahvila Vallilan kirjastossa (aiheena lastenkirja Lillin villit seikkailu) klo 17.
Rakastettu satuklassikko Onnellinen Prinssi nähdään nukketeatteritulkintana Kansallisteatterin Suuren näyttämän lämpiössä torstaina klo 10. Esityksiä myös myöhemmin marras-joulukuussa. Liput 15 €. Esitys on suunnattu 2-7-vuotiaille. Lue lisää Kansallisteatterin sivuilta.
Nukketeatteri Sampossa nähdään vuorovaikutteinen Kultakutri ja kolme karhua -esitys klo 10. ja klo 18. Liput 11 €. Lue lisää Sampon sivuilta. X
VANHEMMILLE: Helsingin yliopistomuseon Baby in the Box -näyttely valottaa äitiyspakkauksen kiehtovaa historiaa. Näyttely avataan 9.11.klo 14.00 Helsingin yliopiston Tiedekulmassa, ja se on esillä myös Helsingin yliopistomuseossa. Lue lisää yliopiston sivuilta.
VAUVOILLE JA TAAPEROILLE:
Vinkki Vantaalle: Taidetalo Pessin musiikkihetki ”Minulla on valoa varpaissa” on vauvojen ja taaperoiden oma hetki, jonne myös isommat sisarraukset ovat tervetulleita. Musiikkihetket alkavat torstaina klo 9.30 ja klo 10.30. Tutusta Taidetalo Pessin ohjelmistoon!
Rakastettu satuklassikko Onnellinen Prinssi nähdään nukketeatteritulkintana Kansallisteatterin Suuren näyttämän lämpiössä perjantaina klo 10. Esityksiä myös myöhemmin marras-joulukuussa. Liput 15 €. Esitys on suunnattu 2-7-vuotiaille. Lue lisää Kansallisteatterin sivuilta.
ELMA -messutapahtuma Messukeskuksessa perjantaista sunnuntaihin. Lue lisää Messukeskuksen sivuilta. Samaan aikaan järjestetään myös Lemmikkimessut, Outletexpo sekä Kädentaitomessut. Liput 18 €/ 10 €, alle 7-vuotiaat maksutta.
Martinpäivän valokulkue koko perheelle iltahämärässä lyhtyjen loisteessa Kruunuvuorenrannassa perjantaina klo 18 alkaen. Lue lisää kulkueesta ja ohjelmasta tapahtuman fb-sivulta.
Vinkki: Oletko jo nähnyt Ateneumin taidemuseon Ankallisgallerian aarteet? Taistelevat Ankat ja Kylpyankka odottavat Suomen taiteen tarina -näyttelyn osana. Museon sisäänpääsymaksu. Lue lisää Ankallisgalleria -näyttelystä Ateneumin sivuilta.
Ateneumin porrastasanteille voi nukkua myös rauhallisia päiväunia rattaissa ;).
Siivouspäivä ympäri Helsinkiä ja Suomea. Lue lisää Siivouspäivästä.
Satutuokio Vuosaaren kirjaston lastenosastolla klo 10.30.
Salapoliisiseikkailu Roihuvuoren kirjastossa klo 10-14.
Myös VAUVOILLE: Lastenlauantai Oulunkylän kirjastossa klo 10-15.
Lasten Legolauantai Kirjasto 10:ssä klo 12-14.
Aikamatkalla -näyttelyn avajaisia ja remontin valmistumista juhlitaan Lastentarhamuseossa lauantaina klo 10-13. Ohjelmassa työpaja, nukketeatteriesitys, askartelua (oma kauha mukaan), vapaata tutustumista näyttelyyn sekä leikkiä. Lue lisää päivän ohjelmasta museon sivuilta. Vapaa pääsy. Tapahtuma on osa Yhdessä ilman ikärajaa -kampanjaa.
Barn firar Finland, 100-årsfest för barn – perheille ruotsinkielinen lastenjuhla Malmitalossa klo 10-15. Monipuolista ohjelmaa kaikenkielisille 4-12 -vuotiaille lapsille. Lue lisää Malmitalon sivuilta. Vapaa pääsy.
Rakastettu satuklassikko Onnellinen Prinssi nähdään nukketeatteritulkintana Kansallisteatterin Suuren näyttämän lämpiössä lauantaina klo 10 ja klo 11. Esityksiä myös myöhemmin marras-joulukuussa. Liput 15 €. Esitys on suunnattu 2-7-vuotiaille. Lue lisää Kansallisteatterin sivuilta.
Kaupunginteatterin ohjelmistoon palaa toivottu Tontut suutareina -esitys, joka on suunnattu perheen pienimmille. Lauantain esitys alkaa klo 11. Liput 11 €. Lue lisää Kaupunginteatterin sivuilta. Esityksiä marras-joulukuussa, myös arkisin.
Mutaveijarit esiintyy lauantaina Siltamäki-Suutarila-seuran kyläjuhlissa Suutarilan palvelukeskuksessa klo 10.30. Konsertin järjestää Suutarilan kirjasto yhteistyössä Siltamäki-Suutarila-seuran kanssa. Lue lisää Suutarilan kirjaston sivuilta. Vapaa pääsy.
Barnens magiska dag, ruotsinkielisten Marttojen lastentapahtuma lauantaina klo 12-15. Tapahtumaan on ennakkoilmoittautuminen. Lue lisää tapahtuman fb-sivulta.
Pohjoismaisen kirjaston Satulauantaissa aiheena on sysipimeää. Satu alkaa klo 13. Lue lisää Pohjoismaisen kirjaston sivuilta.
Satulauantaina kannattaa vierailla myös Pohjoismaisen kirjaston mahtavalla lastenosastolla.
Pomppulinnan kreivin levynjulkaisukonsertti Musiikkiteatteri Kapsäkissä lauantaina klo 13.. Liput 10 €. Esitys sopii yli 2-vuotiaille. Lue lisää Kapsäkin sivuilta.
Annalan kartanon pihapiirissä ja rantapuistossa järjestetään koko perheen Kekrijuhla lauantaina klo 15-18. Ohjelmassa esimerkiksi tanssiesitys, satokauden herkkuja, poniratsastusta ja illan päätteeksi kekripukin sytyttäminen. Lue lisää iltapäivän ohjelmasta tapahtuman fb-sivulta.
Vinkki Espooseen: Kasvipainantaa-korttipaja on Pikku-Auroran lauantain ohjelma klo 10-14. Tutustu myös mahtavan lasten kulttuurikeskus Pikku-Auroran muuhun ohjelmaan!
Vinkki Askolaan: Peikkorinteen lintutarha & kotieläinpiha Askolassa viettää avoimien ovien päivää tilalle muuttaneiden alpakoiden kunniaksi. Käy moikkaamassa Fujua ja Farua klo 11-15. Vapaa pääsy. Lisätiedot tilan fb-sivulla.
Ps. Huhujen mukaan keskustan Stockmannin joulusatuikkuna aukeaa jo lauantaina ja paikalle on kutsuttu Ryhmä Hausta tuttuja pentuja 😉
Koko perheen liikuntatapahtuma Liikuntahulinat valtaa sunnuntai-aamuisin Liikuntamyllyn Myllypurossa klo 9-10.45. Vapaata hyvän mielen liikuntaa ja monipuolisia lajikokeiluja. Lapsilta vapaa pääsy, aikuisilta 3,50 €. Lue myös Pienten Helsingin artikkeli liikuntatapahtumista, jutusta löytyy myös lisätietoa Liikuntahulinoista.
Tekniikan maa -isänpäivätapahtuma Tekniikan museossa Vanhankaupunginkoskella klo 12-15. Ohjattuja työpajoja sekä vapaata tekemistä. Tapahtumaan on vapaa pääsy. Lue lisää tapahtumasta museon sivuilta.
Lasten Etnosoi! Malmitalossa sunnuntaina klo 14-17. Mahtavan musiikkimatkan koko ohjelmaan voi tutustua tapahtuman sivuilla. Ohjelma sopii koko perheelle ja tapahtumaan on vapaa pääsy. X
Vinkki Espooseen: Lelumuseo Hevosenkengässä vietetään Isänpäivä Löylymäellä -tapahtumaa klo 12 – 16. Museon pienoisrautatien rakentanut Pienoisrautatiekerho vierailee Lelumuseolla ja ajeluttaa radalla eri vuosikymmenten junia ja kertoo pienoismallin rakentamisesta klo 12.30 ja 14.30. Lelumuseossa viihtyvät lapset ja aikuiset, Pienten Helsinki suosittelee!
Museon sisäänpääsymaksu (12 €, alle 18-vuotiaat maksutta, Museokorttikohde).
Lelumuseo Hevosenkengän Löylymäen junarata.
Vinkki Espooseen: Espoon kulttuurikeskuksessa nähdään Ti-Ti Nallen Joulupukki Hirsimetsässä -esitys klo 15. Liput 25 €. Lue lisää Espoon kulttuurikeskuksen sivuilta.
Minne tällä viikolla? 22.1.-28.1.2018
Tekemistä lasten kanssa Helsingissä Mitä lapsille sopivaa tekemistä löytyy Helsingistä? Minne mennä pienten lasten kanssa viikonloppuna? Entä mitä keksiä sateisena päivänä? Pienten […]
Lastentarvikekirpputoreja keväällä 2018 Päivitetty 15.4.2018 Kevään tullen järjestetään taas useita lastentarvikekirppistapahtumia ympäri pääkaupunkiseutua. Järjestäviä tahoja on useita, joten tiedot tapahtumista saaattavat olla […]
Julkaistu elokuu 8, 2017
Edellinen Minne tällä viikolla? 30.10.-5.11.2017
Seuraava Minne tällä viikolla? 13.11.-19.11.2017